C. P. Hansen

Christian Peter Hansen es Skuulmaister en Köster üp Söl wesen. Hansen es ön di 28. August (Bārichtmuun) fan 1803 tö Wārel kemen. Stürewen es hi ön di 9. Detsember (Jöölmuun) fan 1879. 

C. P. Hansen wiar di Dreeng fan Jap Peter Hansen, en diarom wiar hi fuar't Miist üs Krischan Japen of Kiitji Japen bikeent. Hi heer masi aur di Sölring Histoorii ütfünen en āpskrefen. Diar sen da uk Kaarten me ual Fluurnaamen bi ütkemen. 

Hansen hee en ethnograafisk Saamling fan ual Kraam üs stiinern Kniiwern sa üs üđers, wat di Lir jerer bi 't Hüs her haa. Des Saamling heer Hansen ön sin Bok "Sagen und Erzählungen der Sylter Friesen" (1875) biskrefen, wat em jit ön Antikwariāti fo kenNii prentet 1972 fan Sändig oHG, Wiesbaden, . 

Me en Diil fan di Saamling es di Museumsaarber fan di Sölring Foriining bigent uuren, en dat "Altfriesische Haus" (Üp Sölring sair em "Ual Hüs") es dit Hüs fan C. P. Hansen wesen. 

Boker en Söl'ring Skriifwiis
Masi Bokern fan höm sen ütkemen, en di wiar üp Dütsk en Söl'ring skrefen. Diarme heer C. P. Hansen uk fuul diarfuar dönen, dat di Söl'ring Orthografii förter ütbecht uur kür, en hi heer uk masi dechtet. Di diari wiar ja man tö sin Tir ek ialer üs ombi 40 Jaaren. 

Bi des Skriifwiis falt āp, dat diar ön di jerst 100 Jaaaren di "Konsonatenfordopeling" wesen es, sa üs wü dit ön Dütsk keen, wan di Vokāl fuarüt kuurt es: Delling, lekkelk, knorrig, ... . Dit heer höm noch eeđer Boy Peter Möller sin Uuurterbok (1915) foranert. 

Gans gur tö keen es dit bi di Forklaaring fan Balādi Pider Lüng of Pidder Lüng, diar Hansen bi jen fan sin Fortelingen en bet foranert heer.

Hansen heer me sin Aarber förtermaaket, wat sin Faađer, Jap Peter Hansen bigent heer: Di Söl'ring Literatuur, diar en gurt Wert, uk en jüst fuar di Nuurđfriisk Saamlingen heer. Sok Bokersaamlingen ken em t. B. ön't Nuurđfriisk Instituut finj, en uk di Antikwariāti haa jit wat öntöber.
Uk bi Nann Peter Mungard ken em se, dat hi üp di Aarber fan di Hansens āpbecht heer.

 Boker 
 Die Insel Sylt in geschichtlicher und statistischer Hinsicht (1845)
 Chronik der friesischen Uthlande (1856)
 Friesische Sagen und Erzählungen (1858)
 Der Fremdenführer auf der Insel Sylt. Ein Wegweiser für Badende in Westerland. (1859, Reprint 1980)
 Der Sylter-Friese. Geschichtliche Notizen, chronologisch geordnet […] (1860)
 Altfriesischer Katechismus in der Sylter Mundart […] (1862)
 Das schleswig'sche Wattenmeer und die friesischen Inseln (1865)
 Der Badeort Westerland auf Sylt und dessen Bewohner (1868)
 Sagen und Erzählungen der Sylter Friesen […] (1875)
 Die inselfriesischen Halfjunkengänger und deren Thaten und Abenteuer (1875)

Di C. P. Hansen Pris
Sent 1960 uur di C. P. Hansen Pris ark Jaar tö Liren dönen, diar wat fuar di Sölring Saak sa üs Kultuur, Spraak en Brükdom dönen haa.

Prisdraiern

 Futnuuten 

 Luki jens diar 
 Alfred Bartling fing ön't Jaar 2015 di C. P. Hansen Pris (Video)



Hansen
Hansen
Hansen
Hansen, C.